Han vokste opp i delstaten Washington og begynte som «plateprater» i radio i 1980-årene. Han gjorde suksess med underholdnings- og aktualitetsprogrammer, men slet i mange år med depresjoner og skadelig bruk av rusmidler som følge av dødsfall i nær familie. Han ble rusfri og konverterte til mormonismen. Beck er fortsatt vert for et aktualitetsprogram, som bærer hans eget navn, som siden 2002 har blitt sendt av radiostasjoner over hele USA.